Publication: Magyar Közlöny
Issue: MK-2004-39 (Year: 2004, Number: 39)
Era: 2004-2010
Section: az 55/2004. (III. 31.) Korm. rendelethez
Paragraph Index: 513

3. A doppingmintát kísérõ nyomtatványok 3.1. A versenyzõt szóban és írásban is fel kell szólítani a doppingvizsgálatra. A szóbeli felszólítást utólag dokumentálni kell. 3.2. A felszólítással egyidejûleg a versenyzõt az alábbiakról kell tájékoztatni: — doppingellenõrzésen kell megjelennie mintaszolgáltatás céljából; — a doppingellenõrzés pontos helyérõl és idejérõl; — a doppingellenõrzést elrendelõ doppingellenes szervezetrõl; — a versenyzõ jogairól, különös tekintettel az általa megjelölt személy, illetve tolmács jelenlétének lehetõségérõl; — a versenyzõ kötelezettségeirõl, különös tekintettel együttmûködési kötelezettségérõl, a doppingellenõrzés megtagadásának, meghiúsításának, illetve magának az ellenõrzés alól történõ kivonásának következményeirõl; — a doppingellenõrzéssel kapcsolatos egyéb fontos tudnivalóról. 3.3. A felszólító nyomtatványon rögzíteni kell az alábbiakat: — a versenyzõ adatait; — a mintavétel idejét, helyét és módját; — a doppingvizsgálatra való szóbeli felszólítás megtörténtét; — a versenyzõ 3.2. pontban foglaltakról való tájékoztatásának megtörténtét; — a versenyzõ által kiválasztott kísérõszemély nevét; — doppingellenõrzés megtagadását, meghiúsítását, illetve azt, ha a versenyzõ az ellenõrzés alól kivonja magát — amely a pozitív eredménnyel egyenlõ elbírálás alá esik —; — a versenyzõ aláírását, amellyel elismeri, hogy a felszólítás szabályszerûen megtörtént. Amennyiben a versenyzõ doppingvizsgálatra történõ felszólítása a versenyzõ önhibájából meghiúsult, ennek tényét a felszólító nyomtatványon a doppingellenõrnek fel kell tüntetnie. 3.4. A versenyen történõ ellenõrzésre vonatkozó szabályok: 3.4.1. A doppingellenõrzésre történõ kijelölést közvetlenül a verseny befejezése után kell megtenni. 3.4.2. A kijelölés, illetve a mintavétel egyes sportágaknál más idõpontban is megtörténhet (pl. súlycsoporthoz kötött sportágaknál mérlegeléskor is). 3.4.3. Az ellenõrzésre történõ kijelölés után a versenyzõ mellé ki kell rendelni egy kísérõt a vizsgálószervezet részérõl, aki a mintavételre történõ megjelenésig a versenyzõ mellett tartózkodik. 3.4.4. Amennyiben vizelet-mintavétel történik, úgy azt a kijelöléstõl számított 24 órán belül, lehetõség szerint a doppingvizsgálatra történõ felszólítás utáni elsõ vizeletmintából kell elvégezni. A mintavételre történõ kijelölés után 1 órán belül meg kell jelenni a mintavételi állomáson. 3.5. A versenyen kívül történõ mintavétel: 3.5.1. A versenyzõ elõzetes értesítés nélkül bármikor kijelölhetõ doppingellenõrzésre. 3.5.2. Egyebekben a 3.4.2—3.4.4. pontokban foglaltakat kell megfelelõen alkalmazni.

Source: https://magyarkozlony.hu/hivatalos-lapok/96120957450073df672f78fa10bc28886f06752b/dokumentumok/a03f65cfc2c6ee0687558d4a82cfdff2e07c8480/letoltes